ml ml fr en en en en ml en ml ml pt ml ml ml ml ml ml ml pt ml ml ml ml ml ml ml ml ml en en en en en fr en ml cs da en en
ജീവിതത്തിന്‍റെ നേര്‍ക്കാഴ്ച്ചയിലേക്ക് കണ്‍തുറന്ന ഒരുപിടി ചെറു കഥകള്‍...
मछर और चूक : അഥവാ കൊതുകും കൂര്‍ക്കവും
ഉം... കൊതുകിന്ടെ കളകൂജനം കേട്ടെങ്കിലും മൈന്‍ട് ചെയ്യാതെ ഉറക്കം കളയാതെ കണ്ണിറുക്കി കിടന്നു. अरे ओ ये मछर. കൊതുകുകടി ജന്‍മത്തിന്ടെ ഭാഗമല്ലാത്ത സഞ്ജയ് സിംഗ് ചാടി എഴുന്നേറ്റു. "आज भी बिजली नहीं हैं ? ये क्या देश हैं ? " കൊതുകുകള്‍ ആക്രമിക്കുന്ന ദേഷ്യവും ചൂടും उल्लू का पट्ट യും ചേര്‍ത്തു സഞ്ജയ്‌ ഒറ്റ അടി. "ധിഷും". അപ്പുറത്ത് കിടന്ന ശരവണന്‍ അടി ഏറ്റുവാങ്ങി വിലപിച്ചു. "എന്നെടാ ഇത്... തൂങ്ക വിട മാട്ടിയാ?.." കൊതുകുകടി വലിയ പ്രസ്നാമല്ലാത്ത ആ തമിഴന്‍ അറിയാവുന്ന ചീത്തകള്‍ തമിഴിലടിച്ചു വീണ്ടും ഉറക്കത്തിലേക്കു വലിഞ്ഞു. സഞ്ജയ്‌ എഴുന്നെട്ടിരുന്നായി കൊതുകിനെ അടി. അടികള്‍ മാറി മാറി തമിഴനും മലയാളിയും ഏറ്റ് വാങ്ങി. എല്ലാവരും എഴുന്നേറ്റു. " ഹോ ഇത് എത്രാമത്തെ  ദിവസമാ ഈ കറന്റില്ലാത്തത്. ആ വാച്മാന്‍ അലവലാതി ഇത് വരെ ആ ജനറേറ്റര്‍ നന്നാക്കിയില്ലേ? അയാളെ ഇപ്പോള്‍ തന്നെ...."
വാക്കുകള്‍ മുഴുമിപ്പിക്കാതെ ഞങ്ങള്‍ മൂന്നു പേരും ആ കുടുസു മുറിക്കു പുറത്തിറങ്ങി.
ആറു മാസം മുന്പാണ് IT ജീവനതിനായി ഞാന്‍ ടെക്നോപാര്‍കിലെ ഒരു കമ്പനിയില്‍ ജോലിയില്‍ കേറിയത്‌. ഒരു വര്‍ഷം ട്രെയിനിങ്ങും പ്രോബഷനും എല്ലാം കൂടി. ശമ്പളം പതിനയ്യായിരം രൂപ. പഠനം കഴിഞ്ഞ ഉടനെ ജോലി കിട്ടിയ ഞാന്‍ എല്ലാം കൊണ്ടും സന്തോഷിച്ചു. ശമ്പളം ബാക്കി വീട്ടിലെത്തിക്കാന്‍ ആവശ്യ പ്പെ ടു മെന്നതുകൊണ്ട് അതിനെക്കുറിച്ച് വീട്ടില്‍ മിണ്ടിയില്ല. ആദ്യത്തെ ഒരു മാസം താമസം കമ്പനി വക. പിന്നെ എവിടെയെങ്കിലും അന്വേഷിക്കണം എന്ന് മാത്രം  പറഞ്ഞു. ജോലിക്ക് കയറി 28 ദിവസത്തിനകം എതോ പഹയന്‍ വഴി എന്ടെ സര്‍വ ജാതകവും മനസ്സിലാക്കി അച്ഛനും അച്ഛന്ടെ ഫ്രണ്ട് ഗോപാല്‍ അങ്കിളും താമസ സ്ഥലത്തെത്തി.
"നിന്റെ താമസ സ്ഥലമൊക്കെ ശരിയായല്ലേ ? 5000 അല്ലേ വാടകക്കും കുക്കിനുമായി നിന്റെ ഓഹരി ? അപ്പൊ ബാക്കി പതിനായിരം രൂപ മിച്ചം വരും! അത് മുഴുവന്‍ ശമ്പളം കിട്ടിയാല്‍ ഉടനെ എന്റെ അക്കൌണ്ടില്‍ ഇട്ടേക്കണം."
സ്വതവേ അച്ഛനെ പേടിയാണെങ്കിലും കഷ്ടപ്പെട്ട് ഞാന്‍ പറഞ്ഞു. " അത് പിന്നെ ആദ്യത്തെ ശമ്പളമല്ലെ എനിക്ക് കുറച്ചു സാധനങ്ങള്‍ വാങ്ങാനും പിന്നെ കൂട്ടുകാര്ക്ക് ചെലവ് ചെയ്യാനും കുറച്ചു പണം വേണം. ബാക്കിയുള്ളത് അയച്ചു തരാം. അടുത്ത മാസം മുതല്‍ അച്ഛന്‍ പറഞ്ഞ പൈസ അയക്കാം. "
"നിന്നെ ഞാന്‍ എത്ര  കഷ്ടപ്പെട്ടനെന്നോ പഠിപ്പിച്ചത് ... എത്ര കാശ് വേറെ ചിലവായെന്നാ വിചാരം. അതുകൊണ്ട് അടുത്ത മാസം മുതല്‍ മര്യാദക്കു കാശു അയക്കണം". (പിന്നെ സര്ക്കാര് സ്കൂ ളിലും  കൊളെജിലും പടിച്ചതിനല്ലേ ഇത്ര വല്യ ചെലവ് ....) "കൂട്ടുകാ രല്ല ..ഞാനാ നിന്നെ പഠിപ്പിച്ചത്... ഇപ്പൊ കയ്യിലുള്ള സാധനമൊക്കെ ഉപയോഗിച്ചാല്‍ മതി..." അച്ഛന്‍  ദുര്‍സാവായി മാറി.
"ഞാനെന്താ കന്യാസ്ത്രീയോ...ശമ്പളം മുഴുവന്‍ മഠത്തില്‍  കൊടുക്കാന്‍!" മനസ്സില്‍ തോന്നിയത് മനസ്സില്‍ തന്നെ ഇരുന്നു.
"മോനേ  നിനക്ക് ചില കടമാകളൊക്കെ ഇല്ലേ വീടിനോട്? അതൊക്കെ ചെയ്തു തീര്‍ക്കണ്ടേ? പിന്നെ നിങ്ങളുടെ ജനറേഷനിലെ പിള്ളേര് സമ്പാദ്യ ശീലം തീരേ ഇല്ലാത്തവരാ. നിനക്ക് കിട്ടുന്ന ശമ്പളം അച്ഛന്‍ സൂക്ഷിച്ചു വച്ചോളും!.... മൂത്തവര്‍ ചൊല്ലും മുതു നെല്ലിക്ക ആദ്യം കൈക്കും പിന്നെ മധുരിക്കും." ഗോപാല്‍ അങ്കിള്‍ പതിവ് പഴഞ്ചൊല്ല് നിവര്‍ത്തിയിട്ടു.
അന്ന് തൊട്ടു എല്ലാ മാസവും പതിനായിരം രൂപ അച്ഛന്റെ അക്കൌണ്ടിലേക്ക് കൃത്യമായ് ഒഴുകി. ചിലവ് വീണ്ടും ചുരുക്കാനായി ആദ്യത്തെ വീടുപേക്ഷിച്ച് കുക്കും മിക്കവാറും बिजली യും ഇല്ലാത്ത എന്നാല്‍ मछर അധികമുള്ള ഈ കുടുസു മുറിയിലേക്ക് താമസം മാറി.
अरे ओ भाई। ।, സഞ്ജയ് വാച് മാനെ വിളിച്ചു കൂവി. "ചേട്ടാ ജനറേറ്റര്‍ സരിയാകിയില്ലേ ?" " ചേട്ടാ കറന്റ്‌ എപ്പോ വരും ?" പല ഭാഷകളില്‍ വിളിച്ചു കൂവിയതിനെല്ലാം. നഹി, ഇല്ല, അറിയില്ല എന്നീ ശബ്ദങ്ങള്‍ ഇരുട്ടിലൂടെ വന്നു.
എല്ലാവരും അവരവര്ക്ക് അറിയാവുന്ന ഭാഷയില KSEB യെയും ഫ്ലാറ്റ് ഓണറെയും  (ഞാന്‍ അക്കൂട്ടത്തില്‍ വീട്ടുകാരെയും) ചീത്ത വിളിച്ചു.
" എടാ രവി ഉണക്കെന്ന പൈത്യമാ...ഉനക്ക് കെടക്കും സാലറി എല്ലാം അപ്പവുക്ക് കൊടുത്തു ഇങ്ങേ കോസു.. മൂട്ടൈ  കടി ഏറ്റു പടുക്ക വെങ്ങമില്ലയാ...? എനക്കുവും സഞ്ഞുവുക്കും വീട്ടില്‍ തങ്കച്ചി. പൊണ്ടാട്ടി, കൊളന്തൈ എല്ലാം ഇരുക്കെ. അത്‌ താ ഇന്ത മാതിരി റൂമില തങ്കിട്ടെ.. ഉനക്ക് ലൈഫ് എന്ജോയ്‌ പണ്ണക്കൂടാതാ.
ഉന്നുടെ അപ്പവുക്കിട്ടു പൊയ് സാകാന്‍ പറ. പണോം പണോം പണോം.
"കാശ്, പണോം , ദുട്ട്, മണി .. മണി .. " എന്റെ മനസ്സ് പാടി.
അവന്‍ എന്നാ മനിതനെടാ? എപ്പവും പാത്താ ലും ഒരേ നൈപ്പു. പണോം ! കടവുളേ കാ പ്പാത്ത്.
പ്രാരാബ്ദക്കാരയതു കൊണ്ട് സ്വയം ഒതുങ്ങുന്ന സഞ്ഞയ്ക്കും സരവണനും, ഉദ്യോഗസ്ഥരും ഭൂപ്രഭുക്കന്മാരും ആണെങ്കിലും എന്റെ വീട്ടുകാര്ക്ക് ജന്മസിധമായി  കിട്ടിയ പിശുക്കും കാശ് ഭ്രാന്തും നന്നായി അറിയാം. പുറത്തു നിന്ന് നോക്കിയാല്‍ എത്ര നല്ല മനുഷ്യര്.. നമുക്കല്ലേ സത്യമറിയൂ...കടവുളേ വിളിച്ചു ശരവണനും, കുറെ കൊതുക് വധം കഥകളി നടത്തി സഞ്ജയും കിടന്നു.
ഞാനും കുറെ കൊതുകുകളെ കാലപുരിക്കയച്ചു ഉറങ്ങാന്‍   ശ്രമിച്ചു.കൊതുകിന്റെ താരാട്ട് ചെവിയില അപ്പോളും മൂളുന്നുണ്ടായിരുന്നു. ചില ചിന്ടകളും മനസ്സിലൂടെ കടന്നു പൊയ്ക്കൊണ്ടിരുന്നു.ദൂരെ നിന്നും ഏ തോ ഒരു കോഴി കൊതുകുകടി ഏ റ്റ പോലെ കൂവി.  ഉറക്കം പതിയെ കണ്ണുകളില്‍ വന്നപ്പോഴാണ് അപ്പുറത്ത് നിന്നും ചില മോടോരുകള്‍ പ്രവര്തിക്കാന്‍ തുടങ്ങിയത്. ചൂടും കൊതുകും ഒന്നും ഇവന്മാര്ക്ക് പ്രശ്നമല്ലേ? 5hp യുടെയും 10 hp യുടെയും മോടോരുമായി ഉരാങ്ങുന്ന തമിഴനെയും പജ്ഞാബിയെയും നോക്കി നെടുവീര്പ്പിട്ടു ഞാന്‍ കിടന്നു.
ഉറക്കം വിളിപ്പാടകലെ നിന്ന് വിട വാങ്ങിയിരുന്നു. കൂര്ക്കത്തിനു രാഷ്ട്ര ഭാഷയില എന്താണ് പറയുന്നതെന്ന് തിരഞ്ഞു ഹിന്ദി ക്ലാസ്സുകളില്‍ തിരഞ്ഞു ഞാന്‍ चूक എന്ന് കണ്ടു പിടിച്ചപ്പോഴേക്കും മോണിംഗ് ഷിഫ്റ്റിനു പോകാന്‍  എന്റെ മൊബൈല്‍ 'കൌസല്യ സുപ്രജ' പാടി. അപ്പോഴും ദൂരെ എവിടെ നിന്നൂ കൊതുകുകടി സഹിക്കാനാവാതെ ആ കോഴി കൂകിക്കൊണ്ടിരുന്നു.
Posted by kris at 11:10 PM No comments:
Email ThisBlogThis!Share to TwitterShare to FacebookShare to Pinterest
Newer Posts Older Posts Home
Subscribe to: Posts (Atom)
मछर और चूक : അഥവാ കൊതുകും കൂര്‍ക്കവും
Awesome Inc. template. Powered by Blogger.